खुंटरी, बेहरगोड़ा, डोकाबेड़ा, तोताडीह, करनडीह में टूटी सड़क से लोग परेशान
खुंटरीपॉलिटेक्निक से डोलाबेड़ा, लोमनडीह होते हुए बेहरागोड़ा डोकाबेड़ा के तोताडीह, करनडीह मार्ग तक पीसीसी पथ जगह-जगह टूटने लगा है। इस मार्ग में बड़े-बड़े गड्ढे हो चुके हैं। उबड़-खाबड़ रास्ते में आवागमन में काफी असुविधा होती है। बड़ी गाड़ियां, ट्रैक्टर, ट्रेकर, टैंपो, दो चक्का वाहन इस रास्ते से होकर जैनामोड़, बोकरा आदि स्थानों पर जाते हैं। वहीं जंगलों से गुजरने वाले ये रास्ता अगर सही नहीं हुआ तो रात में वाहन चालकों के लिए काफी कष्टदायी होगा। यहां गाड़ी पंचर होने पर या तो अंगवाली में बनती है या फिर जैनामोड़ में।
क्या कहते हैं लोग
अंगवालीवार्ड सदस्य सुरेश रविदास सहित कई लोगों का कहना है कि तेनु-बोकारो नहर रोड लगभग 35 किलोमीटर है। इसमें रोड का काम ठेकेदारों द्वारा सही से नहींं किया गया है और अधिकारियों ने भी सही से जांच नही किए हैं। यही कारण है कि निर्माण के बाद ही टूटना शुरु हो गया था।
जर्जर सड़क से गुजरता वाहन।
तेनु-बोकारो नहर रोड पर लगभग एक वर्ष पूर्व पेटी कॉन्ट्रेक्टरों के माध्यम से रोड पिचिंग का काम करवाया गया था। वो बरसात के बाद से ही टूटने लगा। इससे यह पता चलता है कि पेटी कॉन्टैक्ट्स ढंग से रोड बनवाने का काम नहीं किया है। सिर्फ पैसों की बंदरबांट कर अपनी जेब भरे हैं। वहीं नहर रोड में पड़ने वाले पुलिया रास्तों पर पीसीसी सही से नहीं ढलाई गई है।
bho_Deva hin_Deva hin_Deva hin_Deva bho_Deva hin_Deva